b"\n_START_ARTICLE_\nFSM (motocicleta)\n_START_SECTION_\nHist\xc3\xb2ria\n_START_PARAGRAPH_\nFrancesc Sanz era un mec\xc3\xa0nic hidr\xc3\xa0ulic molt afeccionat a les curses de motociclisme, de manera que desenvolup\xc3\xa0 el seu propi model de velomotor, equipat amb un motor de 65 cc, amb el qual competia en curses locals. M\xc3\xa9s endavant va produir tamb\xc3\xa9 una motocicleta de car\xc3\xa0cter esportiu, amb motor bicil\xc3\xadndric de 125 cc._NEWLINE_La FSM bicilindrica, creada artesanalment per Sanz al redu\xc3\xaft espai del seu taller de Val\xc3\xa8ncia, fou una moto revolucion\xc3\xa0ria per a l'any en qu\xc3\xa8 fou concebuda (1952, tot i que es va matricular anys despr\xc3\xa9s)._NEWLINE_Les FSM disputaren una vintena de curses territorials en les categories de 75, 100, i 125 cc entre 1950 i 1954, obtenint-hi for\xc3\xa7a primers i segons llocs._NEWLINE_Un cop abandonada la fabricaci\xc3\xb3 de motocicletes, torn\xc3\xa0 a dedicar-se, des del seu taller, a la seva activitat inicial: la fabricaci\xc3\xb3 de productes per al sector de l'automoci\xc3\xb3."